Labdien,
 
Tieslietu ministrija ir izskatījusi Zemkopības ministrijas izstrādāto precizēto Ministru kabineta noteikumu projektu “Valsts augu aizsardzības dienesta nolikums” (turpmāk - noteikumu projekts) un tā anotāciju un atbalsta to tālāku virzību bez iebildumiem, vienlaikus izsakot šādus priekšlikumus:

1. Lūdzam salāgot noteikumu projekta kopsavilkumu ar noteikumu projektu attiecībā uz to, ka noteikumu projektā tiek ietverta Valsts augu aizsardzības dienesta kompetence (tātad tiesības un pienākumi), nevis tikai tiesības.
2. Aicinām redakcionāli precizēt noteikumu projekta 10.3. apakšpunktu, norādot uz Eiropas Savienības un citu fondu finanšu instrumentu finansējumu, nevis pašiem instrumentiem.

